b'\n_START_ARTICLE_\nGeorge Fergusson\n_START_SECTION_\n\xc5\xbdivljenje\n_START_PARAGRAPH_\nRodil se je leta 1955 kot sin Barona Ballantraeja, ki je bil generalni guverner Nove Zelandije (1962-1967)._NEWLINE_Njegovo srednje ime Raukawa je maorijsko, s \xc4\x8dimer so ponazorili dolgoletno zgodovino dru\xc5\xbeine Fergusson na visokih polo\xc5\xbeajih na Novi Zelandiji (dva guvernerja in dva generalna guvernerja), katerih je George direktni potomec._NEWLINE_Leta 1978 se je pridru\xc5\xbeil Severnoirski pisarni in leta 1988 je bil preme\xc5\xa1\xc4\x8den v Foreign and Commonwealth Office s polo\xc5\xbeajem prvega sekretarja (politi\xc4\x8dni) v Dublinu. Med letoma 1991 in 1993 je bil sprva v sovjetskem, nato pa vzhodnem oddelku Foreign and Commonwealth Office. Od leta 1994 je bil prvi sekretar (politi\xc4\x8dni/informacijski) v Seulu; leta 1996 se je vrnil nazaj v glavno pisarno kot namestnik vodje ju\xc5\xbenoafri\xc5\xa1kega oddelka, a je \xc5\xbee istega leta postal vodja oddelka za Republiko Irsko. Leta 1999 je postal generalni konzul v Bostonu in leta 2003 je bil dodeljen Uradu kabineta Zdru\xc5\xbeenega kraljestva kot vodja zunanjo-politi\xc4\x8dne svetovnalne ekipe. Leta 2006 je postal visoki komisar Zdru\xc5\xbeenega kraljestva v Novi Zelandiji in Samoe ter guverner Pitcairna; na tem polo\xc5\xbeaju je ostal do maja 2010.\n_START_SECTION_\nDru\xc5\xbeina\n_START_PARAGRAPH_\nPoro\xc4\x8den je s Margareto Wookey, s katero imata tri h\xc4\x8derke in sina (slednji je umrl leta 2005).'